 Madaxweyne ku xigeenka oo la weydiiyay siday u wada shaqeyn karaan Muuse Biixi, wuxuu sheegay inaanay ahayn dad isku cusub hase ahaatee ay soo wada shaqeeyeen, waxaannu yidhi; Xidhiidhka aniga iyo Muuse Biixi aad buu u fiican yahay, waa saaxiibkay, nin igu cusub maaha, waa nin aanu soo wada shaqaynaynay ilaa maalintii la asaasay KULMIYE, waa nin aanu mucaarid iyo muxaafidba ku soo wada shaqaynay, waa nin aanu is curfi baranay, xidhiidhkayaguna aad buu u wanaagsan yahay oo rag maanta is baranaya ma nihin, waxaanu nahay laba nin oo isku fahamsan nin waliba hawsha uu qabanayo iyo halka uu ka tallaabsanayo. 